****

**Република Србија**

**БОРСКИ УПРАВНИ ОКРУГ**

**Број: 914-020-1/2023-01**

**Датум:12.01.2023.године**

**Б о р**

**ИЗВЕШТАЈ О РАДУ СТРУЧНЕ СЛУЖБЕ**

**И САВЕТА БОРСКОГ УПРАВНОГ ОКРУГА**

У Борском управном округу из делокруга Стручне службе за опште послове су се обављали послови који се односе на:

1. остваривање сарадње са органима државне управе и локалне самоуправе
2. стручну и технички потпору начелнику Управног округа и обављање послова заједничких свим окружним подручним јединицама органа државне управе
3. планирање извршења буџета и квота
4. израду захтева за преузимање обавеза
5. захтева за плаћање и трансфер средстава
6. контролу расхода
7. обраду плаћања и евидентирања трошкова
8. финансијско извештавање о оствареним приходима и извршеним расходима
9. прикупљање и контролу података за обрачун плата запослених
10. састављање анализа, извештаја и информација
11. израда годишњег плана навабки и достављање годишњег и тромеечних извештаја Управи за јавне набавке и Државној ревизорској инстируцији
12. израда Предлога финансијског плана за израду Закона о буџету Републике Србије за 2023.године и пројекција за 2024. и 2025. годину
13. спровођење поступка јавних набавки које су планиране за 2022. годину
14. набавку, чување и издавање канцеларијског и другог потрошног материјала
15. пријем, евидентирање, здруживање, развођење, архивирање и експедиција предмета, дактилографски послови и послови умножавања материјала
16. текуће одржавање и други послови од заначаја за рад и нормално функционисање управног округа.

У Борском управног округу је запослено 3 (три) државна службеника и 3 (три) намештеника чиме су попуњена сва радна места предвиђена Правилником о унутрашњем уређењу и систематизацији радних места.

Финансијска служба Борског управног округа у оквиру редовних активности је сачинила 480 захтева за плаћање, 2 захтев за промену апропријације, 4 захтева за промену квоте, 75 поднете пореске пријаве и доставила је 4 периодична извештаја Министарству финансија о извршењу буџета.

Финансијска служба Борског управног округа у 2022. години израдила је финансијски извештај за 2021. годину и сачињен је извештај за извршење буџета за период јануар-децембар 2021 године, направљен је план за извршење буџета за 2022. годину, који је кроз систем ИСИБ достављен Министарству финансија Управи за трезор.

Стручна служба је у току године месечно достављала извештаје Служби за управљање кадровима који се односе на број и структуру државних службеника и намештеника.

Стручна служба је сачинила и доставила годишњи извештај о јавним набавкама, као и План јавних набавки за 2022. годину.

У јануару месецу 2022. године стручна служба округа израдила је годишњи извештај о раду начелника, стучне службе и Савета Борског управног округа, за 2021. годину.

У Стручној служби су праћени резултати рада као и степен самосталности у раду, стваралачке способности запослених, предузимљивост у раду, прецизност као и квалитет сарадње са осталим запосленима и странкама, а све у циљу што реалнијег вредновања рада државних службеника у 2022.години.

Писарница је за начелника Управног округа, стручну службу и окружне подручне јединице републичких инспекција до 31.12.2022. године обрадила укупно 5266 предмета и то:

***Министарство пољопривреде,шумарства и водопривреде***

|  |  |  |
| --- | --- | --- |
| **Рр.б.** | **Инспекција** | **Укупно** |
|  | Пољопривредна (320) | 170 |
|  | Фитосанитарна (321) | 242 |
|  | Пољопривредна (361) | / |
|  | Шумарска и ловна (322) | 100 |
|  | Шумарска и ловна (324) | 25 |
|  | Ветеринарска (323) | 955 |
|  | Водопривредна (325) | 97 |

***Министарство заштите животне средине***

|  |  |  |
| --- | --- | --- |
| **Рр.б** | **Инспекција** | **Укупно** |
| 1. | Инспекција за заштиту животне средине (501) | 5 |
| 2. | Инспекција за рибарство (324) | 49 |

***Министарство унутрашње и спољне трговине***

|  |  |  |
| --- | --- | --- |
| **Рр.б.** | **Инспекција** | **Укупно** |
| 1. | Тржишна (334) | 666 |

***Министарство рада, запошљавања, борачких и социјалних питања***

|  |  |  |
| --- | --- | --- |
| **Рр.б.** | **Инспекција** | **Укупно** |
| 1. | Рад и радни односи  (117 – захтеви странака)  (021 - прегледи по службеној дужности)  (155-интегрисани) | 94  259  50 |
| 2. | Заштита на раду  (162 - пријаве послод.о почетку и престанку рада)  (163- повреде на раду)  (164- по службеној дужности и пријаве градилишта)  (361- преглед пословних просторија) | 509  325  81  3 |

***Министарство државне управе и локалне самоуправе***

|  |  |  |
| --- | --- | --- |
| **Р.б.** | **Инспекција** | **Укупно** |
| 1. | Управна инспекција  (038-по службеној дужности)  (070 – по захтеву странке) | 50  66 |

***Министарство здравља***

|  |  |  |
| --- | --- | --- |
| **Р.б.** | **Инспекција** | **Укупно** |
| 1. | Санитарна инспекција  53- по службеној дужности  512-клицоноше и есхумације | 583  588 |

***Министарство туризма и омладине***

|  |  |  |
| --- | --- | --- |
| **Р.б.** | **Инспекција** | **Укупно** |
| ***1.*** | Туристичка инсепкција  332-по службеној дужности | 236 |

***Општа служба Борског управног округа***

|  |  |  |
| --- | --- | --- |
| **Рр.б.** | **Опис** | **Укупно** |
| 1. | Начелник округа и Општа служба  (914) | 113 |

УКУПНО: 5.266

У 2022. години настављени су радови на одржавању пословног простора у згради Борског управног округа и пословног простора Окружних подручних јединица у Кладову и Неготину који су умногоме побољшали услове за рад запослених. ЗУ простору Окружних подручних јединица санирана је унурашња столарије.

У 2022. години реализована је једна набавка рачунарске опреме чиме је обновљена опрема за рад стручне службе Борског управног округа и окружних подучних јединица.

У 2022. години запослени у Стручној служби Борског управног округа похађали су обуке (вебинаре) он лајн, из области спровођења поступка јавних набавки на Порталу Управе за јавне набавке и Буџетског рачуновноства.

Састанци са начелницима, шефовима одсека или делегираним инспекторима су се одржавали перидоично а све у складу потребама, као и седнице Савета Борског управног округа.

У 2022. години Борски управни округ је добио једног санитарног инспектора, једног шумарског и једног инспектора за друмски саобараћај. У општини Мајданпек и даље не постоји ни један републички инспектор.

Инспекције заштите животне средине ради са једним инспектором из Зајечара након одласка инспектора из Борског управног округа у пензију.

Борски управни округ је у складу са финансијским могућностима у 2022.години излазио у сусрет потребама инспектора за одржавањем опреме за саобраћај, као и потребама за канцеларијским материјалом и одржавањем административне опреме и простора у коме раде.

У 2022. години стручна служба Борског управног округа је пружала стручну и административну подршку раду Окружног штаба за ванредне ситуације – Одељењу Бор., седнице су одржаване у простору Борског управног округа.

Поред сеница Савета Борског управног округа, начелник је редовно током године више пута одржавао састанке са представницима локалних самоуправа у седиштима локалних самоуправа.

**ИЗВЕШТАЈ О РАДУ САВЕТА БОРСКОГ УПРАВНОГ ОКРУГА У 2022. ГОДИНИ**

**Дана 23. јуна 2022**. **године** у Румунији у општини Свињица одржана је 71. седница Савета Борског управног округа.

На састанку су поред представника Борског управног округа и локалних самоуправа са територије Округа присуствовали и представници 11 подунавских градова и општина са румунске стране Дунава. Тема састанка је била разматрање питања успостављања биже сарадње на нивоу локалних самоуправа, а у циљу бољег и организованијегприступасредствимаиз ИПА пројеката, европских фондова,узајамне помоћи у ургентним случајевима, раднихмета уРумунији за Србе, презентовање добре пдраксе путем заједничког пројекта приобалних јавних администрација Дунавске клисуре – „Мостови пријатељства“.

**Дана 01.07.2022. године** у Зајечару одржана је заједничка седница Савета Борског и Зајечарског управног округа. Дневни ред седнице био је:

1. Иницијатива за регионално решење водоснабдевања насељених места Источне Србије – даљи кораци
2. Текућа питања

Седници је поред чланова Савета Борског и Зајечарског управног округа присуствовао и директор РАРИС-а Владан Јеремић.

Седницу је отворио начелник Зајечарског управног округа Владан Пауновић након чега је дао реч начелнику Борског управног округа Владимиру Станковићу који је присутне информисао о досадашњим активностима два округа везано за ову тему.

Представници локалних самоуправа су напоменули да су губици воде велики и присутни константно, да је велика потрошња електичне енергије, да је замена азбестних цеви неопходна. Након овога начленик Борског управног округа је присутне обавестио да су Министарство за европске интеграције и Дирекција за воде дале позитиван одговор на упит за помоћ у решавању ових проблема. Такође је навео да постоји студија Института за водопривреду „Јарослав Черни“, из претходног периода, која указује на ове проблеме, као и на потребе сваке локалне самоуправе. Нагласио је да је у међувремену доста урађено у свакој локалној самоуправи, па ће се сада све то ревидирати и да постоји могућност да се обезбеде средства за израду пројекта, а у неком будућем периоду и за радове.

Такође је речено да је на састанку који је одржан са министарком Јадранком Јоксимовић у мерту месецу ове године ова иницијатива означена као приоритет два управна округа и свих локалних самоуправа. Представници Министарства за европске интеграције су исказали спремност да се иницијатива подржи кроз механизам ППФ – Помоћ у припреми пројеката и такође је договорено да ће бити одржан састанак локалних смоуправа са експертима ППФ-а због чега је потребно да се из сваке од пет локалних сампурава које спадају у Тимочки регионални водоводни систем одреди компетнтна контакт особа које ће сарађивати са екпертима из механизма ППФ.

**Дана 17. октобра 2022. године одржана је 73. седница Савета Борског управног округа, у 12.00 часова,** са следећим дневним рeдом:

**-Сарадња приобалних јавних администрација Дунавске клисуре – Мостови пријатељства – у првом позиву ИПА Програма прекограничне сарадње Румунија – Србија**

Седници су, поред начелника Борског управног округа Владимира Станковића присуствовали и заменик градоначелника Gрада Бора Jаношевић Миливоје и члан градског већа Града Бора задужен за пројекте Срећко Здравковић, помоћници председника општине Кладово Невенка Болдорац и Mалетић Славољуб, представник Mинистарства за европске интеграције Василија Станић – Служба за подршку националном телу, председник Скупштине општине Голубац Зоран Ћирковић и Саша Богићевић из Општинске управе Голубац, заменик председника Града Пожаревца Славиша Алексић и Будимир Милорадовић – руководилац Одељења за ЛЕР, Тимотијевић Гордана шеф одсека за привреду Бела Црква, Курић Никола председник општине Свиница и Балаћ Милка секретар општине Свиница, подпредседник општине Берзасца Матеесцу Траиан и Ланцуловици Миле – саветник, председник општине Еселнита Васца Мариус и свештеник Давор Луцацела, председник општине Сицхевита Јурца Илие и директор РАРИС-а Владан Јеремић.

**На почетку састанка скупу се обратио начелник Борског управног округа Владимир Станковић** и рекао је да је састанак радног карактера и да је расписан први позив за подношење предлога пројеката прекограничне сарадње ИПА ИНТЕРРЕГ Програма Румунија – Србија у којем постоји могућност повезивања пограничних општина како би се искористила средства Европске уније.

**Након тога скупу се обратио председник општине Свиница Николај Цурици** који је посебно нагласио да је Румунија побољшала своју инфраструктуру користећи Европске фонднове и да на даље постоји могућност развоја пољопривреде, грађевинарства и туризма на шта је ставио посебан акценат у вези будућих ИПА пројеката општина Дунавске клисуре са једне и друге стране.

**Заменик градоначелника Града Бора Јаношевић Миливоје** поздравио је скуп и нагласио да је потребно што више пројеката како би се искористила средства Европске уније а у корист побољшања живота у локалним самоуправама Србије и Румуније.

**Представник Министарства за европске интеграције Василија Станић – Служба за подршку националном телу** је презентовала нови седмогодишњи програм прекограничн сарадње. Вредност новог програма је 74,5 милиона еура ИПА средстава.

Окрузи који могу учествовати у програму прекограничне сарадње су: Румунија (жупаније Тимиш, Караш-Северин и Мехединци) и Србија (Севернобанатски, Средњебанатски, Јужнобанатски, Подунавски, Браничевски и Борски округ)

Области из којих могу да се предлажу пројекти су:

1. Заштита животне средине и управљање ризиком (унапређење заштите и очувања природе, промовисање обновљиве енергије, промовисање енергетске ефикасности и смањење емисије гасова, промовисање прилагођавања климатским променама)
2. Друштвени и економски развој ( образовање, здравство, култура и одрживи туризам)

У првом позиву ће на располагању бити 26,3 милиона еура ИПА средстава. За сваки од предходна два приоритета ће бити по нешто више од 11 милиона еура. Појединачни пројекти могу бити у вредности од 250.000 до 2.000.000 еура од чега Европска унија финансира 85% а сопствено учешће је 15%. Програм ће финансирати само пројекте које најмање 50% буџета издвајају за инвестиционе активности. Категорије прихватљивих инвестиција су: радови, инфраструктура, сталне инсталације, основна и нематеријална улагања, изградња или реновирање зграда, опрема и софтвер, улагање у приступ услугама. Трајање пројеката може бити између 9 и 24 месеца од датума почетка пројекта под условом да се коначни зхтев за надокнаду поднесе пре 02. марта 2026. године.

Рок за предају пројеката је 01. фебруар 2023. године а подносе се онлајн.

Програмска тела ће у међувремену организовати радионице које ће бити одржане 18.10.2022. у Турн Северину, 20.10.2022. у Бору, 01.11.2022 у Решици и 03.11.2022 у Доњем Милановцу.

Информације о програму се могу наћи на програмском сајту ROMANIA-SERBIA.NET

**Након тога скупу се обратила Невенка Болдорац – помоћник председника општине Кладово** која се најпре захвалила РАРИС-у на помоћи након објављивања конкурса. Представила је Румунске општине Свиница и Берзеасца које би учествовале у пројектима који су везани за ванредне ситуације (нпр. Опрема за гашење шумских пожара), мобилна бина, народне ношње, кампови за младе – размена деце из Румуније и Србије, реновирање тргова и улица у градовуима и селима, формирање грнчарског центра.....

Такође је навела да, на пример, општина Пожаревац жели да учествује у пројектима енергетске ефикасности (станица као део система даљинског грејања), кутура и туризам (Бамби парк за шта већ постоји пројекат).

Општина Голубац: први приоритет – међуопштински пут.

**Након тога је се укључио начелник Борског округа** где је затим нагласио да је битно да се изнесу конкретне идеје са обе стране Српске и Румунске, да је потребно брзо реаговати и радити јер је 01. фебруар 2023. врло близу.

**Николај Цурици председник општине Свиница** је нагласио да идеје не морају да буду исте само да имају заједничку нит.

**Јурца Илие из Сицхевите** је нагласио да буџет не мора да се дели 50%-50% и да српска страна може да тражи много већи проценат средстава у складу са потребама.

**Тимотијевић Гордана Шеф одсека за привреду општине Бела Црква** је изнела да су за њих интересантна оба приоритета, да општина има велико природно богатство (заштићено подручје) за шта им је потребна опрема као што су возила, камере, као и за отварање нових радних места. То је исто рекла и за област туризма – ставила је акценат на то.

**Члан градског већа за пројекте Града Бора Срећко Здравковић** je изјавио да је могућа сарадња са општином Свиница у области унапређења зивилне заштите (опрема) горска служба спасавања, ватрогасна служба (системи за брзо реаговање). Затим, Спортско рекреативни центар Савача – изградња спортских терена, балон хале, авантура парка. Постављање соларних панела на равном крову Спортског центра у области енергетске ефикасности. Историјско туристички потенцијал Брестовачке бање, дворац је обновњен, постоји потреба за сређивањем Велике капије. Зоолошки врт – потребно је обезбедити транспортно возило за превоз животиња. Срећно Здравковић је накрају замолио присутне представнике Румунских општина да се изјасне да ли нека општина може бити партнер у напред наведеним пројектима.

**Скупу се поново обратила Невенка Болдорац из општине Кладово** и навела да општина планира набавку опреме и возила за комунална предузећа, машине и опрему за даљинско грејање, опремање Ризико центра (изградња вентилационог система грејање и хлађење), манја инфраструктурна улагања за туризам, образовање и здравство.

**Представник општине Еселница Васца Мариус** је изнео да су спремни да буду партнери општини Кладово из области туризма и области ванредних ситуација (потребна им је опрема за ванредне ситуације)

**Председник општине Сицхевита Јурца Илие** је изнео заинтересованост у вези пројеката за ванредне ситуације (потребно је набавити квадове) и пројеката из пројеката заштите животне средине (постављање соларних панела на школама и обдаништима). На крају је навео да сви могу да се нађу у идејама и пројектима и да је потребно што пре кренути са радом.

**Начелник Борског управног округа Владимир Станковић** их је упутио на сарадњу са општином Мајданпек. Такође је нагласио да је потребно користити све постојеће капацитете (општинске тимове за пројекте, РАРИС, контакте са Румунске и Српске стране), да никако не треба пропуштати рокове, да су наше општине већ реализовале озбиљне пројекте а да Румунска страна има још боље искоришћење фондова Европске уније. Начелник је даље навео да је у наредном периоду потребно да се идеје искристалишу, да се нађу партнери и да си исте реализују. Нагласио је да је добро реализовати више пројеката мање вредности, него један већи пројекат не довести до краја. На крају је рекао да стоји на располагању свим потенцијалним носиоцима пројеката и да се радује будућој сарадњи и свим реализованим пројектима у локалним самоуправама Румуније и Србије, као и да ће записник са састанка бити прослеђен свим присутнима, Министарству државне управе и локалне самоуправе као и Владану Тадићу, генералном конзулу.

С поштовањем,

**НАЧЕЛНИК БОРСКОГ**

**УПРАВНОГ ОКРУГА**

**Мр Владимир Станковић**